b'\n_START_ARTICLE_\nNeohesperidin dihidroalkon\n_START_PARAGRAPH_\nNeohesperidin dihidrohalkon (okraj\xc5\xa1ano neohesperidin DC ali samo DC) je flavonoid, derivat citrusov, ki se nahaja v grenkih pomaran\xc4\x8dah. Se ne absorbira v ve\xc4\x8djem obsegu, ga pa \xc4\x8drevesna flora presnavlja v osnovne produkte. \xc5\xbde pri zelo nizkih koncentracijah izbolj\xc5\xa1uje aromo. Je toplotno obstojen in se zato lahko uporablja pri toplotni predelavi in obdelavi hrane. V visokih koncentracijah izra\xc5\xbea dolgotrajno sladkost, s pookusom mentola. Je 1500\xc3\x97 slaj\xc5\xa1i od saharoze. V ZDA ima status GRAS kot aroma, ni pa dovoljeno kot sladilo. V EU je dovoljena uporaba tega sladila v sklopu energijsko nadzorovanih produktov saj spada med neenergijska sladila.'